**ঝ্বা-দ্মার-পা** (তিব্বতি: ཞྭ་དམར་པ་, ওয়াইলি: *Zhwa-dmar-pa*) বা **ঝ্বা-দ্মার-রিন-পো-ছে** (ওয়াইলি: *Zhwa dmar rin po che*) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রধানের একটি সাম্মানিক উপাধি। এই উপাধিধারী ব্যক্তিদের অমিতাভের অবতার রূপে কল্পনা করা হয়।

ব্যুৎপত্তি
----------

ঝ্বা-দ্মার-পা কথাটির আক্ষরিক অর্থ লাল মুকুটের অধিকারী। কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে তার শিষ্য গ্রাগ্স-পা-সেং-গেকে একটি রুবী লাল রঙের মুকুট ও ঝ্বা-দ্মার-পা উপাধি প্রদান করেন। কার্মা-ব্কা'-ব্র্গ্যুদ ধর্মীয় গোষ্ঠীতে র্গ্যাল-বা-কার্মা-পা ও ঝ্বা-দ্মার-পা উভয় উপাধিধারী ব্যক্তিদের সমান ক্ষমতা ও অধিকার রয়েছে। এই কারণে কালো মুকুটধারী র্গ্যাল-বা-কার্মা-পাদের থেকে পৃথক করার উদ্দেশ্যে ঝ্বা-দ্মার-পা উপাধিধারী ব্যক্তিদের অনেক সময় লাল টুপীধারী র্গ্যাল-বা-কার্মা-পা বলা হয়ে থাকে। প্রথম থেকেই র্গ্যাল-বা-কার্মা-পা ও ঝ্বা-দ্মার-পা উপাধিধারী লামারা এঁকে অপরকে চিহ্নিত করে থাকেন। যেমন- গ্রাগ্স-পা-সেং-গের মৃত্যুর পর চতুর্থ র্গ্যাল-বা-কার্মা-পা রোল-পা'ই-র্দো-র্জে দ্বিতীয় ঝ্বা-দ্মার-পা হিসেবে নবজাত ম্খা'-স্প্যোদ-দ্বাং-পোকে চিহ্নিত করেন।, সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শো চতুর্থ ঝ্বা-দ্মার-পা হিসেবে নবজাত ছোস-গ্রাগ্স-য়ে-শেসকে চিহ্নিত করেন প্রভৃতি।

নিষিদ্ধকরণ
----------

দশম ঝ্বা-দ্মার-পা মি-ফাম-ছোস-গ্রুব-র্গ্যা-ম্ত্শো তার ভাই ষষ্ঠ পাঞ্চেন লামা ব্লো-ব্জাং-গ্পাল-ল্দান-য়ে-শেসের মৃত্যুর পর তার সম্পত্তি হস্তগত করার ব্যর্থ চেষ্টা করেন এবং তিনি নেপালের গোর্খা বাহিনীর সাথে ষড়যন্ত্র করলে ১৭৮৮ খ্রিষ্টাব্দে নেপালী বাহিনী তিব্বত আক্রমণ করেন। তিব্বতের শাসক দ্গে-লুগ্স সম্প্রদায়ের সঙ্গে এই সকল বিরোধিতার জন্য মি-ফাম-ছোস-গ্রুব-র্গ্যা-ম্ত্শো তিব্বত থেকে নির্বাসিত হন এবং ঝ্বা-দ্মার-পা উপাধি প্রদান নিষিদ্ধ করা হয়। ১৯৬০-এর দশকে তিব্বতের ক্ষমতা হারানোর পর ষোড়শ র্গ্যাল-বা-কার্মা-পার অনুরোধে চতুর্দশ দলাই লামা এই উপাধি প্রদানের ওপর নিষেধাজ্ঞা তুলে নেন।

তালিকা
------


উইকিমিডিয়া কমন্সে **ঝ্বা-দ্মার-পা** সংক্রান্ত মিডিয়া রয়েছে।

| ঝ্বা-দ্মার-পা | নাম | জীবনকাল | ওয়াইলি প্রতিলিপিকরণ |
| --- | --- | --- | --- |
|
| প্রথম | গ্রাগ্স-পা-সেং-গে | ১২৮৩-১৩৪৯ | *grags pa seng ge* |
| দ্বিতীয় | ম্খা'-স্প্যোদ-দ্বাং-পো | ১৩৫০-১৪০৫ | *mkha' spyod dbang po* |
| তৃতীয় | ছোস-দ্পাল-য়ে-শেস | ১৪০৬-১৪৫২ | *chos dpal ye shes* |
| চতুর্থ | ছোস-গ্রাগ্স-য়ে-শেস | ১৪৫৩-১৫২৪ | *chos grags ye shes* |
| পঞ্চম | দ্কোন-ম্ছোগ-য়ান-লাগ | ১৫২৫-১৫৮৩ | *dkon mchog yan lag* |
| ষষ্ঠ | মি-ফাম-ছোস-ক্যি-দ্বাং-ফ্যুগ | ১৫৮৪-১৬৩০ | *mi pham chos kyi dbang phyug* |
| সপ্তম | য়ে-শেস-স্ন্যিং-পো | ১৬৩১-১৬৯৪ | *ye shes snying po* |
| অষ্টম | দ্পাল-ছেন-ছোস-ক্যি-দোন-গ্রুব | ১৬৯৫-১৭৩২ | *dpal chen chos kyi don grub* |
| নবম | দ্কোন-ম্ছোগ-দ্গে-বা'ই-'ব্যুং-গ্নাস | ১৭৩৩-১৭৪০ | *dkon mchog dge ba'i 'byung gnas* |
| দশম | মি-ফাম-ছোস-গ্রুব-র্গ্যা-ম্ত্শো | ১৭৪১-১৭৯২ | *mi pham chos grub rgya mtsho* |
| একাদশ | 'জাম-দ্ব্যাংস-রিন-পো-ছে | ১৮৯২-১৯৪৬ |  *'jam dbyangs rin po che* |
| দ্বাদশ | 'ফ্রিন-লাস-কুন-খ্যাব | ১৯৪৭-১৯৫০ | 'phrin las kun khyab |
| ত্রয়োদশ | মি-ফাম-ছোস-ক্যি-ব্লো-গ্রোস | ১৯৫২-২০১৪ | *mi pham chos kyi blo gros* |

তথ্যসূত্র
---------

1. ↑  Karmapa International Buddhist Institute's translation team.। "A Brief History of the Karmapa-Shamarpa Lineages"। ২০০৮-০৫-০৯ তারিখে মূল থেকে আর্কাইভ করা। সংগ্রহের তারিখ ২০০৮-০৫-২৩।
2. ↑  Norbu, Thubten Jigme and Turnbull, Colin. 1968. *Tibet: Its History, Religion and People*. Reprint: Penguin Books, 1987, p. 272.
3. ↑  Stein, R. A. (1972) *Tibetan Civilization*, p. 88. Stanford University Press. আইএসবিএন ০-৮০৪৭-০৮০৬-১ (cloth); আইএসবিএন ০-৮০৪৭-০৯০১-৭ (pbk)
4. ↑  "The Shamarpa Reincarnations"। ২০০৮-০৫-০৯ তারিখে মূল থেকে আর্কাইভ করা। সংগ্রহের তারিখ ২০০৮-০৫-২৪।
5. ↑  "The New York Times" Retrieved on December 24, 2008.
6. ↑  "The Karmapa and Shamarpa Lineages"[*স্থায়ীভাবে অকার্যকর সংযোগ*] Retrieved on December 22, 2008.

| * দে
* স
ঝ্বা-দ্মার-পা |
| --- |
| 
* গ্রাগ্স-পা-সেং-গে
* ম্খা'-স্প্যোদ-দ্বাং-পো
* ছোস-দ্পাল-য়ে-শেস
* ছোস-গ্রাগ্স-য়ে-শেস
* দ্কোন-ম্ছোগ-য়ান-লাগ
* মি-ফাম-ছোস-ক্যি-দ্বাং-ফ্যুগ
* য়ে-শেস-স্ন্যিং-পো
* দ্পাল-ছেন-ছোস-ক্যি-দোন-গ্রুব
* দ্কোন-ম্ছোগ-দ্গে-বা'ই-'ব্যুং-গ্নাস
* মি-ফাম-ছোস-গ্রুব-র্গ্যা-ম্ত্শো
* 'জাম-দ্ব্যাংস-রিন-পো-ছে
* 'ফ্রিন-লাস-কুন-খ্যাব
* মি-ফাম-ছোস-ক্যি-ব্লো-গ্রোস

 | গ্রাগ্স-পা-সেং-গে, প্রথম ঝ্বা-দ্মার-পা |